Hannibal Mago

Peidiwch â drysu'r unigolyn hwn gyda'r cadfridog mwy enwog Hannibal a ymladdodd yn yr Ail Ryfel Pwnig 200 mlynedd yn ddiweddarach. Am enghreifftiau eraill o'r enw Hannibal, gweler Hannibal (gwahaniaethu).

Cadfridog a gwladweinydd Carthaginaidd oedd Hannibal Mago (tua 471 CC – 406 CC). 

Roedd yn shofet (barnwr) Carthago yn 410 CC. Yn 409 CC gorchmynnodd byddin Carthaginaidd a aeth i Sisili mewn ymateb i gais gan ddinas Segesta. Ym Mrwydr Selinus cipiodd ddinas Selinus (Selinunte heddiw) ac yna Himera. Yn ystod y goncwest hon dywedwyd iddo ladd tua 3,000 o garcharorion rhyfel o ran dial am y gorchfygiad a ddioddefodd ei daid, Hamilcar Mago, ym Mrwydr Himera 70 mlynedd ynghynt.

Yn 406 CC bu farw yn y pla a gychwynnodd yn ystod gwarchae Agrigento.

Categori:Pobl o Garthago
Categori:Marwolaethau 406 CC